Ehrenbach (Wiesent)

Da Ehrenbach is a linka Zuafluss vo da Wiesent in da Fränkischn Schweiz in Obafrankn.

 Geografie 

 Quejbäch 

Da Boch entsteht weniga ois oan Kilometa estli vo Leutenbach-Oberehrenbach aus'm Zammfluss vo rechtm Herrgodsgrobn und linkm Haidgrobn.

 Herrgottsgrobn 

Da rechte Herrgodsgrobn entspringt af  on ana beginnandn enga Woidtoimujde sidwestli und zu Fiaßn vom Woidgewann Breitenlohe vom Ort Haidhof, wejcha uma oan Kilometa noadnoadestli vo da owastn Quej af oam Geländesottl zwischn am Haidhofer Schlossbeag (569 m) im Noadn und'm Leitsbeag (570 m) im Sidn liegt. Da Boch fliaßt in se schnej eihsenknda Toimujde noch Sidwestn, nimmt am untan Hongwoidrond oan Zuafluss vo links vom Klinger- oda Steinwegbrunna af, glei draf no oan weitan kloana Klinga-Zuafluss aus'm Ostn scho in da offna Flur. Er is mid 760 m da etwos längare Quejboch.

 Haidgrobn 

De Quej vom umarah 660 m longa linkn Haidgrobn liegt noadestli vo Rangen in oana noadwestli laffndn Woidklinge nohe am Kreiz om Steigenkopf vo da Kreisstroß FO 14. Estli vo Oberehrenbach vaeinigta se mid'm Herrgodsgrobn zum Ehrenbach.

 Valauf 

Noch seina Entstehung lafft da Ehrenbach znächst westweats noch und duach Oberehrenbach, ändat donn sei Fliaßrichtung in oam Rechtsbong noch Noadn und duachqueat dobei de Orte Mittelehrenbach, Dietzhof und Leutenbach. Zwischn Mittelehrenbach und Dietzhof fejt iahm dobei linksseitig de Toiwond. In Leutenbach mindt iahm vo rechts da Moritzboch aus oam Toi untahoib vo Ortspitz zua, dea aus meahran Karstquejn gspeist werd und Koichtuff sedimentiat. Da Ehrenbach trennt ob do an kloan Beagstock Ehrenbürg zua Linkn, oan Zeugenbeag, vo da restlichn Fränkischn Schweiz im Ostn, vo dean Hongobfoi iahm aus Richtung vom Katznstoa da Eschenboch eareicht. In leichta Linkskeah raus ins broate Wiesent-Toi eareicht und duachqueata donn no Kirchehrenbach, wonocha vo links und Sidn in da flochn Flussaue in an Wiesent-Muiboch mindt, oan linkn Oam vo da Wiesent, glei nochdema de Bohstreckn Ebermannstadt-Forchheim untaqueat hod.

 Zuafliss 

 Moritzboch, vo rechts in Leutenbach
 Seeboch, vo rechts in Leutenbach
 Eschenboch, vo rechts gengiwa'm Ehrenbürg

 Beleg